З 2001 года ў Магілёве абласная арганізацыя ТБМ праводзіць спаборніцтва для старшакласнікаў пад назвай “Беларускае пяціборства” як варыянт абласной алімпіяды, толькі не па адной вучэбнай дысцыпліне, а па шэрагу найважнейшых. Адказваць на пытанні і развязваць задачы там патрабуецца ў нашай мове. Тры-чатыры дзясяткі навучэнцаў штогод добраахвотна прыходзяць пазмагацца за прызы пяціборства.